b'\n_START_ARTICLE_\nHouse M.D.\n_START_SECTION_\nProduktion\n_START_PARAGRAPH_\nI 2004 pr\xc3\xa6senterede David Shore og Paul Attanasio, sammen med Attanasios partner Katie Jacobs serien for Fox som et medicinsk detektiv program, hvor l\xc3\xa6gerne unders\xc3\xb8gte symptomerne og fandt deres \xc3\xa5rsager. Attanasio var inspireret til at lave et medicinsk drama fra en kolonne i The New York Times Magazine kaldet "Diagnosis" skrevet af Lisa Sanders.\n_START_SECTION_\nReferencer til Sherlock Holmes\n_START_PARAGRAPH_\nGregory House og den ber\xc3\xb8mte detektiv Sherlock Holmes har mange ligheder, som bliver vist igennem serien. Shore har fortalt at han altid har v\xc3\xa6ret en Holmes-fan. _NEWLINE_M\xc3\xa5den hvorp\xc3\xa5 House frav\xc3\xa6lger diagnoser gennem logisk tankegang er den samme metode Holmes bruger. _NEWLINE_Begge karakterer spiller instrumenter (House klaver, guitar og harmonika; Holmes violin), tager stoffer (House er afh\xc3\xa6ngig af Vicodin; Holmes tager kokain), House forhold til Dr. James Wilson minder meget om Holmes og Dr. John Watson. Robert Sean Leonard der spiller Wilson, har sagt at House og hans karakter \xe2\x80\x93 hvis navn ligner meget Watsons \xe2\x80\x93 var originalt bestemt til at arbejde lige s\xc3\xa5 meget sammen som Holmes og Watson. _NEWLINE_Derudover bor House i de f\xc3\xb8rste 5 s\xc3\xa6soner i nr. 221B, hvilket er en direkte reference til Holmes\'s adresse. _NEWLINE_Enkelt st\xc3\xa5ende episoder drager paralleller til Sherlock Holmes. I det f\xc3\xb8rste afsnit behandler House en patient ved navn Rebecca Adler, efter Irene Adler, der er en figur i den f\xc3\xb8rste bog med Holmes. I afslutningen p\xc3\xa5 2 s\xc3\xa6son bliver House skudt af en mand der kaldes Moriarty, dette er navnet p\xc3\xa5 Holmes\'s nemesis. I afsnittet "It\'s a Wonderful Lie" i fjerde s\xc3\xa6son modtager House en julegave som er en "anden udgave Conan Doyle"(der er forfatter til Sherlock Holmes). I femte s\xc3\xa6son afsnittet "The Itch" ses House samle sine n\xc3\xb8gler og Vicodin op fra Conan Doyle\'s "The Memoirs of Sherlock Holmes".\n_START_SECTION_\nSerieoverblik\n_START_PARAGRAPH_\nGregory House er et geni hvad ang\xc3\xa5r diagnosticering af patienter, og er derfor chef for et team af l\xc3\xa6ger der i hvert afsnit fors\xc3\xb8ger at klarl\xc3\xa6gge en diagnose, og helbrede sygdomme. De fleste episoder starter med et vue p\xc3\xa5 de f\xc3\xb8rste alvorlige symptomer. Fors\xc3\xb8gene p\xc3\xa5 at rede patienten f\xc3\xb8rer dog i mange tilf\xc3\xa6lde kun til at det bliver v\xc3\xa6rre, indtil det er allermest kritisk. House afviser ofte sager/patienter som han ikke finder interessante. Storylinen g\xc3\xa5r ofte p\xc3\xa5 Houses ukonventionelle m\xc3\xa5der at diagnosticere, helbrede og interaktion med menneskerne omkring ham.'